**SREDNJA STRUKOVNA ŠKOLA**

**BANA JOSIPA JELAČIĆA SINJ**

Klasa:003-06/20-02/10

Urbroj:2175-28-01-20-1

U Sinju, 11.12.2020.

 **ZAPISNIK**

 **28. SJEDNICE ŠKOLSKOG ODBORA**

**Nazočni članovi:**

Gordana Blažević, predsjednica (predstavnica Nastavničkog vijeća), Ivica Borić (predstavnik Nastavničkog vijeća), Goran Batarelo (predstavnik svih zaposlenika), Neven Filipović-Grčić (predstavnik Osnivača).

**Nisu nazočni, a opravdali se:**

Anamarija Doljanin, Ivan Bugarin (predstavnici Osnivača), Luka Prolić (predstavnik Vijeća roditelja)

**Ostali nazočni :**

Ravnatelj Stipe Ivišić, tajnica Milidina Mić

Predsjednica Školskog odbora pozdravlja nazočne, te konstatira da danas nije nazočna knjižničarka Branka Vlastelica ( na vlastiti zahtjev) koja je vodila zapisnik na zadnjoj sjednici pa da bi se netko od članova trebao uhvatiti tog posla na današnjoj sjednici .

Nakon kraće rasprave članovi su predložili, a Goran Batarelo prihvatio da na današnjoj sjednici on piše zapisnik.

Utvrđuje se nazočnost i odsutnost članova te je utvrđeno da postoji kvorum za donošenje odluka i otvara 28. sjednicu, uz dnevni red koji je priložen članovima uz pozive, a on sadržava:

Dnevni red:

1. Verifikacija zapisnika dvadeset i sedme sjednice Školskog odbora.
2. Suglasnost za pravo slušnosti Vodovoda i odvodnje Cetinske krajine česticama koje su u suvlasništvu tri srednje škole radi vodogospodarskog sustava odvodnje otpadnih voda s područja anglomeracije Sinja.
3. Prijedlozi i mišljenja.

Predsjednica Gordana Blažević pita prihvaća li se predloženi dnevni red? Članovi se izjašnjavaju glasanjem te je jednoglasno prihvaćen dnevni red.

 ***AD.1. Verifikacija zapisnika dvadeset i sedme sjednice Školskog odbora***

Predsjednica pita članove da se izjasne ako imaju primjedbe na zapisnik? Na to Ravnatelj uzima riječ i iznosi nekoliko primjedbi na zapisnik, te čita transkript sa snimalice sa prošle sjednice, gdje on smatra da neke izjave na prošloj sjednici nisu uvrštene u zapisnik na pravi način te traži da se to promijeni.

Predsjednica pita članove da li se slažu da odmah promijenimo sporne (po Ravnatelju) dijelove pa da se stavi zapisnik na glasovanje.

Tajnica uzima riječ te dodaje da se na današnjoj sjednici zapisnik sa 26. sjednice ne mora izglasati te predlaže da se naknadno nadopuni pa da se o njemu glasuje na sljedećoj sjednici.

Na pitanje Predsjednice o ovom prijedlogu, članovi Odbora su suglasni da se zapisnik sa 27. sjednice usvoji na 29. sjednici Školskog odbora.

 ***AD.2. Suglasnost za pravo slušnosti Vodovoda i odvodnje Cetinske krajine česticama koje su u suvlasništvu tri srednje škole radi vodogospodarskog sustava odvodnje otpadnih voda s područja anglomeracije Sinja.***

Predsjednica otvara 2. točku dnevnog reda te daje riječ Ravnatelju koji obrazlaže zahtjev Vodovoda i odvodnje koji bi radili glavni kolektor za sustav odvodnje koji bi išao preko zemljišta Škole, još dodaje da je sveukupno zemljište vlasništvo tri srednje škole pa da su Ravnatelji tih Ustanova upoznati u Županiji o samome projektu kojega bi trebalo podržati te izglasati potrebnu suglasnost.

Tajnica dodaje da je projekt krenuo još 2016. godine te da je sada došlo vrijeme da Školski odbor da svoju suglasnost.

Predsjednica također predlaže da se usvoji ova suglasnost te daje članovima na glasanje.

Prijedlog je usvojen jednoglasno te je naloženo tajnici da odmah po završetku sjednice to i pošaljemo Županiji.

***AD. 3. Prijedlozi i mišljenja.*** Utvrđeno je da nema drugih prijedloga za raspravu te Predsjednica zaključuje 28. sjednicu Školskog odbora.

 Zapisničar: Predsjednica Školskog odbora:

 Goran Batarelo Gordana Blažević

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_